புள்ளியியல் மற்றும் திட்ட அமலாக்கம் அமைச்சகம்
மொத்த உள்நாட்டு உற்பத்தி வளர்ச்சி
நடப்பு ஆண்டுக்கான தேசிய கணக்குகளின் முதல் முன்கூட்டிய மதிப்பீட்டை  புள்ளியியல் மற்றும் திட்ட அமலாக்க அமைச்சகம்  ஜனவரி 7 ஆம் தேதி வெளியிடுகிறது, இது வேலை நாளாக இல்லையெனில் முந்தைய வேலை நாளில், முந்தைய நிதியாண்டின்  தற்காலிக மதிப்பீட்டை  அளவுகோலாகப் பயன்படுத்துகிறது. இருப்பினும், முந்தைய நிதியாண்டின் முதல் திருத்தப்பட்ட மதிப்பீடு  ஜனவரி மாதத்தின் கடைசி வேலை நாளில், அதாவது மத்திய பட்ஜெட் தாக்கல் செய்யப்படுவதற்கு ஒரு நாள் முன்பு வெளியிடப்பட்டது. பொருளாதார ஆய்வறிக்கையில் வெளியிடப்பட்ட வளர்ச்சி விகிதத்திற்கு பதிலாக, ஒரு நாள் முன்பு வெளியிடப்பட்ட எஃப்.ஆர்.இ-யைப் பயன்படுத்தி நடப்பு ஆண்டின் வளர்ச்சியை மறு கணக்கிடுவதால் இது பயனர்களிடையே குழப்பத்தை ஏற்படுத்தியது. எனவே, பங்குதாரர் நிறுவனங்களுடன் கலந்தாலோசித்து, நடப்பு நிதியாண்டிலிருந்து, அதாவது பிப்ரவரி மாதத்தின் கடைசி வேலை நாளில், இரண்டாவது முன்கூட்டிய மதிப்பீட்டை  வெளியிட முடிவு செய்யப்பட்டுள்ளது.
கடந்த மூன்று நிதியாண்டுகளில் நிலையான  விலைகளில் மொத்த உள்நாட்டு உற்பத்தி வளர்ச்சி விகிதம் பின்வருமாறு:
ஆண்டு மொத்த உள்நாட்டு உற்பத்தி வளர்ச்சி விகிதம்
ஆண்டு மொத்த உள்நாட்டு உற்பத்தி வளர்ச்சி விகிதம்
2020-21 -5.8
2021-22 9.1
2022-23 7.2

மேற்கண்ட அட்டவணையிலிருந்து, 2020-21 நிதியாண்டில் 5.8 சதவீத சுருக்கத்தைக் கண்டது என்பது தெளிவாகிறது. 2020-21 ஆம் ஆண்டில் குறைந்த அடித்தளம் காரணமாக, 2021-22 ஆம் ஆண்டில் வளர்ச்சி விகிதம் 9.1 சதவீதமாக பதிவாகியுள்ளது. ஆனால் 2022-23 ஆம் ஆண்டில், வளர்ச்சி விகிதம் 7.2 சதவீதமாக உள்ளது . எனவே, 2022-23 ஆம் ஆண்டில் 7.2 சதவீத வளர்ச்சி ஆரோக்கியமானது.
கடந்த சில ஆண்டுகளாக இந்திய பொருளாதாரத்தின் உயர் வளர்ச்சிக்கு பங்களித்த பல்வேறு முன்முயற்சிகளை அரசாங்கம் எடுத்துள்ளது. திவால் சட்டம் , சரக்கு மற்றும் சேவை வரி சீர்திருத்தம், கார்ப்பரேட் வரி விகிதம் குறைப்பு, மேக் இன் இந்தியா மற்றும் ஸ்டார்ட் அப் இந்தியா உத்திகள் மற்றும் உற்பத்தியுடன் இணைக்கப்பட்ட ஊக்குவிப்பு திட்டங்கள் ஆகியவை கொள்கை ஆதரவுகளில் அடங்கும். கடந்த மூன்று ஆண்டுகளில் கேபெக்ஸ் தலைமையிலான வளர்ச்சி உத்தியில் அரசாங்கம் கவனம் செலுத்தியுள்ளது. மேலும் அதன் மூலதன முதலீட்டு ஒதுக்கீட்டை கணிசமாக அதிகரித்துள்ளது.
மத்திய பட்ஜெட் 2023-24 இந்தியாவின் பொருளாதாரத்தின் உயர் வளர்ச்சியைத் தக்கவைக்க மேலும் நடவடிக்கைகளை எடுத்துள்ளது. தொடர்ந்து மூன்றாவது ஆண்டாக மூலதன முதலீட்டு ஒதுக்கீட்டை 33 சதவீதம் அதிகரித்து ரூ .10 லட்சம் கோடியாக , பிரதமர் வீட்டு வசதி திட்டத்துக்கு அதிகரித்த ஒதுக்கீடு, அத்தியாவசிய அரசு சேவைகளை நிறைவு செய்வதற்காக 500 வட்டாரங்களை உள்ளடக்கிய அபிலாஷை தொகுதிகள் திட்டத்தை அறிமுகப்படுத்துதல் ஆகியவை இதில் அடங்கும். கால்நடை வளர்ப்பு, பால்வளம் மற்றும் மீன்வளம் ஆகியவற்றில் கவனம் செலுத்தி விவசாய கடன் இலக்கை ரூ.20 லட்சம் கோடியாக உயர்த்துதல்; மற்றும் கிராமப்புறங்களில் உள்ள இளம் தொழில் முனைவோர் விவசாய ஸ்டார்ட் அப்களை ஊக்குவிக்க வேளாண் முடுக்கி நிதியம் அமைத்தல் ஆகிய முக்கிய நடவடிக்கைகளுடன், மத்திய அரசின் நேரடி மூலதன முதலீட்டிற்கு மூலதன சொத்துக்களை உருவாக்க மாநிலங்களுக்கு மானியங்கள் வழங்கப்படுகிறது. அதன்படி 2023-24 ஆம் ஆண்டிற்கான மத்திய அரசின் 'பயனுள்ள மூலதன செலவினம்' ரூ .13.7 லட்சம் கோடியாக  ஒதுக்கப்பட்டது. உள்கட்டமைப்பில் தனியார் முதலீட்டை அதிகரிக்க, புதிதாக நிறுவப்பட்ட உள்கட்டமைப்பு நிதிச் செயலகம் மேற்பார்வையை வழங்கும். மேலும், தளவாட செயல்திறனை மேம்படுத்த, துறைமுகங்கள், நிலக்கரி, எஃகு, உரம் மற்றும் உணவு தானியத் துறைகளுக்கான கடைசி மற்றும் முதல் மைல் இணைப்புக்கான நூறு முக்கியமான போக்குவரத்து உள்கட்டமைப்பு திட்டங்கள் அடையாளம் காணப்பட்டு, வளர்ச்சிக்கு முன்னுரிமை அளிக்கப்படும்.
இத்தகவலை மத்திய புள்ளியியல் மற்றும் திட்ட அமலாக்கத் துறை இணை அமைச்சர் ராவ் இந்தர்ஜித் சிங் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.